text: El regidor d'ensenyament Enric Marqués serà el candidat d'ERC a La Bisbal
  Enric Marqués serà el candidat d'ERC a La Bisbal en substitució de l'actual Alcalde Lluís Sais. L'assemblea local republicana ha escollit l'actual regidor d'ensenyament per intentar revalidar la victòria electoral i l'alcaldia.
  Marqués és llicenciat en Filosofia i Lletres i ha treballat als serveis territorials d'ensenyament. El candidat milita a ERC des del 2015.
  L'actual alcalde, Lluís Sais, ja va avançar fa uns dos mesos que renunciava a seguir liderant el projecte republicà a la ciutat i que després de dos mandats no consecutius volia deixar pas a noves cares.